als_Latn dik_Latn sag_Latn
Pas rreth dy orë diskutimesh, KQZ vendosi të mos e marrë fare në shqyrtim kërkesën e PS dhe LSI për të shtyrë me tetë ditë afatet e regjistrimit të koalicioneve. Kreu i KQZ-së, Denar Biba tha se kërkesa nuk ka bazë ligjore, dhe për të nuk duhet marrë vendim. Propozimin e tij e pranuan të gjithë anëtarët e KQZ-së.
Dy krerët e grupeve parlamentare të PS dhe LSI, i çuan një kërkesë KQZ, ku i kërkonin të shtynte datën e regjistrimit të koalicioneve, afati i të cilit mbaroi më 19 prill. Edhe PD, i çoi një letër ku i kërkonte të refuzonte këtë kërkesë. Nga ana tjetër, ka pasur zëra brenda KQZ që kishin paralajmëruar një refuzim të tillë, pasi sipas tyre nuk ishte kompetencë e këtij institucioni shtyrja e afatit të regjistrimeve të koalicionit./dritare.net
als_Latn als_Latn